പൊന്നാനിയില് കോവിഡ് വാക്സിന് യഥേഷ്ടംഎടുക്കാനെത്തുന്നവരുടെ എണ്ണത്തില് കുറവ് പൊന്നാനി: പൊന്നാനിയില് കോവിഡ് വാക്സിന് യഥേഷ്ടമെങ്കിലും വാക്സിനെടുക്കാനെത്തുന്നവരുടെ എണ്ണത്തില് കുറവെന്ന് ആരോഗ്യ വകുപ്പധികൃതര്. ഇതിനകം നഗരസഭയിലെ പകുതിയിലേറെ വാര്ഡുകളില് മുഴുവന് പേര്ക്കും ഒന്നാം ഡോസ് വിതരണം പൂര്ത്തിയായി. ഒരാഴ്ചക്കകം മുഴുവന് പേര്ക്കും വാക്സിന് ലഭ്യമാക്കാനുള്ള തീവ്രയജ്ഞത്തിലാണ് പൊന്നാനി നഗരസഭയും ആരോഗ്യ വകുപ്പും. ഇതിനകം നഗരസഭയിലെ 51 വാര്ഡുകളില് പകുതിയിലേറെ വാര്ഡുകളിലും ഒന്നാം ഡോസ് വാക്സിനേഷന് പൂര്ത്തിയായി. ചില വാര്ഡുകളില് എണ്പത് ശതമാനത്തിലേറെ പേരും വാക്സിന് സ്വീകരിച്ചു. നേരത്തെ മെഗാ ക്യാമ്ബുകള് നടത്തിയായിരുന്നു വാക്സിന് നല്കിയിരുന്നത്. ഇപ്പോള് ആരോഗ്യ കേന്ദ്രങ്ങള് വഴിയാണ് വാക്സിനേഷന് ഊര്ജിതപ്പെടുത്തിയിട്ടുള്ളത്. പൊന്നാനി താലൂക്കാശുപത്രി, മാതൃ ശിശു ആശുപത്രി, ടി.ബി ആശുപത്രി, ഈഴുവത്തിരുത്തി പ്രാഥമികാരോഗ്യ കേന്ദ്രം, ബിയ്യം, നഗരം അര്ബണ് ഹെല്ത്ത് സെന്ററുകളിലും വാക്സിന് വിതരണം നടന്നു വരുന്നുണ്ട്. എന്നാല് വാക്സിനെടുക്കാന് ആളുകളെത്തുന്നതില് വലിയ കുറവ് വന്നിട്ടുണ്ട്. പലപ്പോഴും ഓരോ ദിവസവും അനുവദിക്കുന്ന വാക്സിന് പോലും എടുക്കാന് ആളില്ലാത്ത സ്ഥിതിയാണ്. ആവശ്യക്കാര് മുഴുവനും വാക്സിന് എടുത്തതിനാല് വാക്സിനെടുക്കാന് മടിയുള്ളവരെ വാക്സിന് കേന്ദ്രങ്ങളിലെത്തിക്കാനുള്ള ഓട്ടത്തിലാണ് ജനപ്രതിനിധികള്. ഇതോടൊപ്പം രണ്ടാം ഡോസിന് സമയമായവര്ക്ക് ഇതും വിതരണം ചെയ്യുന്നുണ്ട്. തിങ്കളാഴ്ച പൊന്നാനി താലൂക്കാശുപത്രി പരിധിയില് തൊള്ളായിരത്തോളം വാക്സിന് വിതരണം ചെയ്യുമെന്ന് ആരോഗ്യ വകുപ്പധികൃതര് അറിയിച്ചു .ഇനിയും വാക്സിനെടുക്കാന് ബാക്കിയുള്ളവര് പരമാവധി കേന്ദ്രങ്ങളിലെത്തി വാക്സിനെടുക്കണമെന്ന് താലൂക്ക് ആശുപത്രി സൂപ്രണ്ട് ഡോ.കെ.ഷാജ് കുമാര് അറിയിച്ചു. ഒരാഴ്ചക്കകം നഗരസഭ പരിധിയിലെ മുഴുവന് പേര്ക്കും ആദ്യ ഡോസ് വാക്സിന് ലഭ്യമാക്കി നഗരസഭയെ സമ്ബൂര്ണ വാക്സിന് നഗരസഭയായി പ്രഖ്യാപിക്കുമെന്ന് ആരോഗ്യ സ്ഥിരം സമിതി അധ്യക്ഷ ഷീന സുദേശന് പറഞ്ഞു.